ગુજરાતી ફિલ્મ ‘કેરી ઓન કેસર’ની સ્ક્રીપ્ટ તેના નિર્દેશક વિપુલ મહેતાએ મારી સામે મૂકી ત્યારે જ તે મને ગમી ગઈ હતી અને મેં તરત જ ફિલ્મ સ્વીકારી લીધી. ગુજરાતી ફિલ્મોમાં આવા સામાજિક વિષય સાથેની કદાચ આ પહેલી ફિલ્મ હશે. પેરિસથી એક યુવતી સૌરાષ્ટ્રના એક ગામમાં રહેતાં દંપતીના ઘરે આવે છે અને તેમના જીવનમાં એક નવી આશા જગાવે છે. નિઃસંતાન દંપતીના વિષય પરની આ ફિલ્મમાં કોમેડી અને ઈમોશનલ બંને પાસાંને આવરી લેવાયા છે.